
DOBROVOĽNÁ POŽIARNA OCHRANA SR, ÚZEMNÁ ORGANIZÁCIA, MICHALOVCE

071 01 Michalovce, Nám. Osloboditeľov č.82

mobil: 0918 790 344, mail: uzvmichalovce@dposr.sk     

S  M  E  R  N  I  C  E

k zabezpečeniu 15. ročníka halových majstrovstiev mladých hasičov 

o putovný pohár predsedu ÚzO DPO SR
Plnenie súťažných disciplín:

Štafeta požiarnych dvojíc: jedna dráha – súťaži päť členný kolektív. Štvorčlenné družstvo je nastúpené v dvojstupe. Veliteľ stojí vľavo. Na signál štartéra vybehne veliteľ, obehne značku a vráti sa na štartovú čiaru. Prvá dvojica po vybehnutí sa vyzbrojí náradím a dobehne k rozdeľovaču. Jeden z nich rozvinie hadicu a pripojí ju na rozdeľovač. Druhý hadicu rozloží a pripojí na ňu prúdnicu tak, aby ležala na vyznačenej čiare alebo za ňou smerom k značke. Po skončení činnosti obidvaja obehnú značku a vrátia sa na štartovnú čiaru. Po návrate prvej dvojice vybieha druhá dvojica. 


Obehne značku a pri ceste späť jeden člen v ľubovoľnom poradí odpojí prúdnicu a preloží hadicu. Druhý člen odpojí hadicu od rozdeľovača a zvinie. Po ukončení činnosti sa obaja vrátia s náradím späť za štartovaciu čiaru. Pokus skončí prebehnutím posledného súťažiaceho cieľom.

Hodnotenie: súťažnému kolektívu za nesprávne splnenie úlohy bude pripísaných 5 trestných bodov za každý prípad.   

Uzlová štafeta: súťaži päť členný kolektív MH.  Na štartovacej čiare si každý člen vylosuje druh uzla a na povel rozhodcu štart! štafetovým spôsobom postupne viažu uzly: plocha spojka, lodná slučka a tesársky uzol ( musia byť uviazané okolo vrchného brvna), úväz na prúdnicu a skracovačku viažu súťažiaci voľne pri stojane. K nameranému času sa pripočítajú 3 trestných sekúnd za každý prípad chybného uviazania uzla a pomoc iným členom. Za odmietnutie uviazania uzla je 10 trestných sekúnd za každý prípad.

Štafeta 5x20m: dráhy sú umiestnené vedľa seba, odovzdavky v protismere. Na prvom úseku súťažiaci spoji dve hadice „C“, na druhom pripojí súťažiaci karabinku ventilového lanka na oko spätnej klapky sacieho koša, na treťom pripojí súťažiaci hadicu „C“ k rozdeľovaču, na štvrtom úseku súťažiaci prenesie sačok s objímkami na podložku a na piatom úseku  napojí hadicu „C“ na rozdeľovač a s napojenou prúdnicou na druhú polo spojku hadice „C“ prebehne cieľom. Po prebehnutí cieľom napojenú prúdnicu súťažiaci musí položiť. Uložené náradie a polo spojky musia byť od seba vzdialené na šírku dlane. Hodnotenie štafetového behu bude vykonané v súlade s pravidlami pre celoštátnu hru Plameň a týchto smerníc. Za každý nesprávne vykonaný úkon je 5 trestných bodov.
Materiálno technické zabezpečenie: náradie a výzbroj zabezpečí organizátor súťaže.
Výstroj: v súlade s pravidlami hry Plameň. Povinná je halová športová obuv pre každého účastníka. Zákaz kopačiek, tretier, ťažkej obuvi a pod. Kolektív MH súťaži v rovnošate MH, alebo v jednotnom športovom oblečení, ktoré zakrýva lakte a kolená.


Celkové hodnotenie: rozhodujúci je súčet časov dosiahnutých v jednotlivých disciplínach, v prípade rovnosti bodov v celkovom hodnotení rozhodne lepšie umiestnenie v štafete 5x20m, štafete požiarnych dvojíc a uzlovej štafete.

